Seda tõsiasja ei taheta Soome rahva laiades ringkondades mitte veel küllalt tunnustada. Seal arvatakse, Venemaa olevat esijoones huvitatud Balti merest, mis olevat alaliseks ähvarduseks Balti riikide iseseisvusele. Soome sellevastu jäävat oma geograafilise seisundi tõttu rohkem kõrvale. Kui Soome ennast teiste Balti  riikidega, eriti Eestiga mitte iseäraldi ei köida ega kohusta, vaid hiilgavas eral­duses püsides erapooletust peab, siis on selle mõttekäigu järele Soome rahvuslik julgeolek jäädavalt kõigeparemini kindlustatud.